अदनान सामी ने पाकिस्तानी ट्रोलर्स को दिया करारा जवाब, बोले- तुम्हारी सोच पर हंसी आती है...  
ट्रोलर्स को अदनान सामी ने दिया जवाब
Twitter पर की बोलती बंद
सिंगर हैं अदनान सामी
भारत और पाकिस्तान (Indian-Pak) के बीच तनाव के हालात हैं. भारतीय वायु सेना (Indian Air Force) के पायलट पाकिस्तान की हिरासत में हैं और उन्हें छुड़ाने के प्रयास जोरों पर हैं. पाकिस्तान के प्रधानमंत्री इमरान खान ने अब भारतीय वायु सेना के पायलट अभिनंदन वर्तमान (Abhinandan Varthaman) को छोड़ने का ऐलान कर दिया है. भारत ने 14 फरवरी को हुए पुलवामा आतंकी हमले (Pulwama Attack) की जवाबी कार्रवाई करते हुए 26 फरवरी को एयर स्ट्राइक (IAF Strike) की थी, और जैश-ए-मोहम्मद के आतंकी ठिकानों पर हमला किया था. इसके बाद से ही भारत और पाकिस्तान के बीच माहौल गर्मा गया है. सोशल मीडिया पर जमकर रिएक्शन आ रहे हैं, और जमकर ट्रोल भी हो रहे हैं. पाकिस्तानी मूल के भारतीय नागरिक अदनान सामी (Adnan Sami) ने पाकिस्तानी ट्रोलर्स को सोशल मीडिया पर करारा जवाब दिया है.
 
“The Force Is With You” @narendramodi ji.
Respect to @IAF_MCC.#HowsTheJosh#StopTerrorism#JaiHindpic.twitter.com/x4RCzoPFNy
 
सिंगर अदनान सामी (Adnan Sami) ने 26 फरवरी को भारतीय वायु सेना की एयर स्ट्राइक्स पर ट्वीट किया था, जिसमें लिखा था कि 'द फोर्स इज विद यू नरेंद्र मोदी जी. भारतीय वायु सेना का सम्मान करता हूं. आतंकवाद पर रोक लगे.' लेकिन इस पर वे ट्रोल हो गए, और तरह-तरह की बातें उन्हें कही जाने लगीं. 
 
Dear Pak trolls,
Its not about ur egos being given a reality check today; its about eliminating terrorists who u ‘claim' r also ur enemies! Ur Ostrich mentality is laughable.Btw, ur abuses expose ur reality & therefore d only difference between u & a bucket of shit is the bucket!
 
लेकिन अदनान सामी खामोश नहीं रहे और उन्होंने पाकिस्तानी ट्रोलर्स को करारा जवाब दियाः 'प्यारे पाक ट्रोल्स, हकीकत की जांच करने का आपके अहम से कोई लेना-देना नहीं हैं. यहां सारी बात उन आंतकियों का सफाया करने की है जिनके बारे में आप दावा करते हैं कि वे तुम्हारे भी 'दुश्मन' हैं! सच न देखने की तुम्हारी सोच पर हंसी आती है. हां एक बात और, आपकी गालियां आपकी हकीकत को ही उजागर करती हैं...'  अदनान सामी (Adnan Sami) को मई 2015 में भारतीय नागरिकता मिली थी.